CELEX: 52007PC0619
Language: fi
Date: 2007-10-18
Title: Ehdotus: Euroopan parlamentin ja neuvoston asetus jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista annetun neuvoston asetuksen (EY) N:o 2252/2004 muuttamisesta

Tärkeä oikeudellinen huomautus

|

52007PC0619

Ehdotus: Euroopan parlamentin ja neuvoston asetus jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista annetun neuvoston asetuksen (EY) N:o 2252/2004 muuttamisesta  /* KOM/2007/0619 lopull. - COD 2007/0216 */  

	[pic] | EUROOPAN YHTEISÖJEN KOMISSIO |Bryssel 18.10.2007KOM(2007) 619 lopullinen2007/0216 (COD)Ehdotus:EUROOPAN PARLAMENTIN JA NEUVOSTON ASETUSjäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista annetun neuvoston asetuksen (EY) N:o 2252/2004 muuttamisesta(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista annetussa asetuksessa (EY) N:o 2252/2004 ei säädetä poikkeuksia sormenjälkien ottamisesta. Tämän vuoksi asetukseen olisi sisällytettävä säännökset, joilla sormenjälkien antamisesta vapautetaan alle kuusivuotiaat lapset ja henkilöt, jotka eivät fyysisten rajoitteiden vuoksi pysty antamaan sormenjälkiä. |120 | Yleinen tausta Neuvosto antoi 13. joulukuuta 2004 asetuksen N:o (EY) 2252/2004[1] jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista. Kun komissio antoi asetusehdotuksen ja sitä käsiteltiin Euroopan parlamentissa ja neuvostossa, biometristen tietojen käytöstä matkustusasiakirjoja koskevissa laajamittaisissa sovelluksissa ei ollut kokemuksia. Biometrisiä tietoja sisältävien mikrosirujen käyttöön liittyvää uutta teknologiaa ei ollut vielä kokeiltu käytännössä. Joidenkin jäsenvaltioiden pilottihankkeissa kävi ilmi, että alle kuusivuotiaiden lasten sormenjäljet eivät ilmeisesti ole riittävän laadukkaita henkilöllisyyden todentamiseksi. Lasten sormenjäljet myös muuttuvat huomattavasti, minkä vuoksi niiden tarkistaminen vaikeutuu passin voimassaoloaikana. Oikeudellisten ja turvallisuussyiden vuoksi poikkeuksia velvollisuudesta antaa sormenjäljet, jotka tallennetaan jäsenvaltioiden myöntämiin passeihin ja muihin matkustusasiakirjoihin, ei pitäisi määritellä kansallisessa lainsäädännössä. Tämän vuoksi komissio ehdottaa, että asetus (EY) N:o 2252/2004 muutetaan siten, että poikkeuksista annetaan yhdenmukaiset säännökset: sormenjälkien antamisesta olisi vapautettava alle kuusivuotiaat lapset ja henkilöt, jotka eivät fyysisten rajoitteiden vuoksi pysty antamaan sormenjälkiä. Lisäksi otetaan käyttöön täydentävänä turvatoimena periaate ”yksi henkilö – yksi passi”, joka tarjoaa lisäsuojaa lapsille. Tätä periaatetta suosittelee myös Kansainvälinen siviili-ilmailujärjestö ICAO. Näin voidaan varmistaa, että passia ja sen sisältämiä biometrisiä tunnisteita ei yhdistetä muihin henkilöihin kuin passinhaltijaan. On turvallisempaa, että jokaisella henkilöllä on oma passi. Jos esimerkiksi henkilölle myönnetään passi, jossa on pelkästään hänen lastensa nimet ilman valokuvia, sirussa on ainoastaan vanhemman biometriset tiedot. Lasten biometrisiä tietoja ei tallenneta. Tämän vuoksi lasten henkilöllisyyttä ei voida luotettavasti tarkistaa. Tämä voi helpottaa lapsikauppaa. Ongelma voidaan välttää soveltamalla periaatetta ”yksi henkilö – yksi passi”. Uusi komiteamenettely Päätöstä 1999/468/EY on muutettu päätöksellä 2006/512/EY, jossa säädetään uudesta valvonnan käsittävästä sääntelymenettelystä, jota on tarpeen noudattaa sellaisten laajakantoisten toimenpiteiden osalta, joilla muutetaan perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia. Asetuksessa (EY) N:o 2252/2004 säädetään komiteamenettelystä, jolla määritetään 2 artiklassa tarkoitetut, asetuksen täytäntöönpanon edellyttämät tekniset eritelmät. Asetusta ei muuteta lainkaan. Tekniset eritelmät täydentävät asetusta ja niissä määritetään esimerkiksi, kuinka pääsy sirun sisältämiin tietoihin suojataan. Komiteamenettelyyn osallistuva komitea voi päättää 3 artiklan mukaisesti, että tekniset eritelmät ovat salaisia, jotta vältetään niiden sisältämien tietojen joutuminen väärentäjille tai muille vilpillisessä mielessä toimiville henkilöille, jotka käyttävät niitä rikollisiin tarkoituksiin. Komiteamenettelyssä tehty päätös ei myöskään vaikuta asetukseen. Sillä ainoastaan toteutetaan asetukseen sisältyvä vaatimus eli parannetaan matkustusasiakirjojen turvallisuutta. Tämän vuoksi ei sovelleta valvonnan sisältävää komiteamenettelyä. |130 | Ehdotukseen liittyvät voimassa olevat aiemmat säännökset Tällä ehdotuksella muutetaan asetus (EY) N:o 2252/2004, jossa ei säädetä poikkeuksista sormenjälkiä koskeviin vaatimuksiin. Tämän vuoksi voimassa olevaa lainsäädäntöä olisi täydennettävä periaatteella ”yksi passi – yksi henkilö” ja vapauttamalla sormenjälkien antamisesta alle kuusivuotiaat lapset ja henkilöt, jotka eivät fyysisten rajoitteiden vuoksi pysty antamaan sormenjälkiä. |141 | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. |INTRESSIRYHMIEN KUULEMISET JA VAIKUTUSTEN ARVIOINTI |Intressiryhmien kuuleminen |219 | Tällä asetuksella muutetaan asetus (EY) N:o 2252/2004. Ensimmäistä muutosta eli poikkeusta velvollisuuteen antaa sormenjäljet on käsitelty viisumitietojärjestelmästä käytyjen keskustelujen aikana, jolloin kuultiin Euroopan tietosuojavaltuutettua ja direktiivin 95/46/EY 29 artiklalla perustettua tietosuojatyöryhmää. Euroopan tietosuojavaltuutettu on todennut, että varamenettelyjä olisi sovellettava henkilöihin, jotka eivät fyysisten rajoitteiden vuoksi pysty antamaan biometrisiä tunnisteita. Tietosuojavaltuutettu otti saman kannan neuvotteluissa, joissa käsiteltiin yhteisen konsuliohjeiston muuttamista biometristen tunnisteiden käyttöönottamiseksi. Toisesta muutoksesta eli periaatteesta ”yksi henkilö – yksi passi” voidaan todeta, että jäsenvaltioiden enemmistö noudattaa jo tätä Kansainvälisen siviili-ilmailujärjestön suosittelemaa käytäntöä. |Asiantuntijatiedon käyttö |229 | Ulkopuolisia lisäasiantuntijoita ei tarvita (ks. edellä). |230 | Vaikutusten arviointi Vaikutusten arviointia ei ole suoritettu. Tällä ehdotuksella täydennetään asetusta (EY) N:o 2252/2004. Ehdotuksessa otetaan käyttöön periaate ”yksi henkilö – yksi passi” ja vapautetaan sormenjälkien antamisesta alle kuusivuotiaat lapset ja henkilöt, jotka eivät pysty antamaan sormenjälkiä fyysisten rajoitteiden vuoksi. Useimmat jäsenvaltiot noudattavat jo tätä periaatetta, joten niille ei aiheudu lisäkustannuksia. Lisäksi ne jäsenvaltiot, joissa myönnetään perhepasseja, myöntävät myös henkilökohtaisen passin hakijan niin pyytäessä, koska sellaista tarvitaan esimerkiksi matkustettaessa Yhdysvaltoihin. Myöskään näille jäsenvaltioille ei aiheudu lisäkustannuksia. Kansalaisille sen sijaan tulee jonkin verran lisäkustannuksia, koska jokaisesta henkilökohtaisesta passista joutuu maksamaan kulut. Passia tarvitaan kuitenkin ainoastaan matkustettaessa kolmansiin maihin, koska EU:n sisällä matkustettaessa ei tarvita kuin henkilökortti. Matkustamisesta tulee myös turvallisempaa, koska henkilökohtainen passi tarjoaa lapsille paremman suojan. Toinen muutos eli poikkeusten myöntäminen velvollisuudesta antaa sormenjäljet perustuu komissiolle esitettyyn ehdotukseen ottaa käyttöön varamenettelyjä. |EHDOTUKSEEN LIITTYVÄT OIKEUDELLISET NÄKÖKOHDAT |305 | Ehdotetun toimen lyhyt kuvaus Komissio ehdottaa asetuksen (EY) N:o 2252/2004 muuttamista siten, että sormenjälkien antamisesta vapautetaan alle kuusivuotiaat lapset ja henkilöt, jotka eivät fyysisten rajoitteiden vuoksi pysty antamaan sormenjälkiä. Lisäksi otetaan asiakirjojen turvallisuuden varmistamiseksi käyttöön Kansainvälisen siviili-ilmailujärjestön suosittama yleisperiaate ”yksi henkilö – yksi passi”. Näin voidaan torjua lapsikauppaa. Lapsille myönnetään oma, soveltuvilla biometrisillä tunnisteilla varustettu passi, joka helpottaa rajoilla tehtäviä tarkastuksia. |310 | Oikeusperusta EY:n perustamissopimuksen 62 artiklan 2 kohdan a alakohta. |329 | Toissijaisuusperiaate Yhteisö on antanut asetuksen (EY) N:o 2252/2004. Yhteisöllä on myös toimivalta yhdenmukaistaa poikkeukset sormenjälkien antamista koskevasta vaatimuksesta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 |332 | Ehdotuksella muutetaan asetus (EY) N:o 2252/2004 ja otetaan käyttöön periaate ”yksi henkilö – yksi passi” sekä vapautetaan sormenjälkien antamisesta alle kuusivuotiaat lapset ja henkilöt, jotka eivät pysty antamaan sormenjälkiä fyysisten rajoitteiden vuoksi. |Sääntelytavan valinta |341 | Ehdotettu säädöslaji: asetus. |342 | Muut vaihtoehdot eivät soveltuisi seuraavasta syystä: asetus (EY) N:o 2252/2004 on muutettava asetuksella. |TALOUSARVIOVAIKUTUKSET |409 | Ehdotuksella ei ole vaikutusta yhteisön talousarvioon. |1.  2007/0216 (COD)Ehdotus:EUROOPAN PARLAMENTIN JA NEUVOSTON ASETUSjäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista annetun neuvoston asetuksen (EY) N:o 2252/2004 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 62 artiklan 2 kohdan a alakohdan,ottavat huomioon komission ehdotuksen[2],noudattavat perustamissopimuksen 251 artiklassa määrättyä menettelyä[3],sekä katsovat seuraavaa:(1) Thessalonikissa kokoontuneen Eurooppa-neuvoston mukaan Euroopan unioni tarvitsee johdonmukaista lähestymistapaa biometristen tunnisteiden tai biometristen tietojen käyttämiseen kolmansien maiden kansalaisten asiakirjoissa, EU:n kansalaisten passeissa ja tietojärjestelmissä (VIS ja SIS II).(2) Neuvosto antoi 13 päivänä joulukuuta 2004 asetuksen (EY) N:o 2252/2004[4] jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista; asetus on tärkeä askel kohti sellaisten uusien teknisten osien käyttöön ottamista, jotka parantavat matkustusasiakirjan turvallisuutta ja jotka luovat luotettavamman yhteyden passin ja sen haltijan välille, millä on suuri merkitys varmistettaessa, että passi on suojattu väärinkäyttöä vastaan.(3) Asetuksessa (EY) N:o 2252/2004 säädetään yleisestä velvoitteesta antaa sormenjäljet, jotka tallennetaan passiin kontaktittomalle mikrosirulle. Menettelyä testattaessa saadut tulokset kuitenkin osoittavat, että poikkeuksia tarvitaan. Joidenkin jäsenvaltioiden pilottihankkeissa on käynyt ilmi, että alle kuusivuotiaiden lasten sormenjäljet eivät ilmeisesti ole riittävän laadukkaita henkilöllisyyden varmentamiseksi. Lasten sormenjäljet myös muuttuvat huomattavasti, minkä vuoksi niiden tarkistaminen vaikeutuu passin voimassaoloaikana.(4) Sormenjälkiä koskevista vaatimuksista myönnettävät poikkeukset olisi yhdenmukaistettava, jotta voidaan noudattaa yhteisiä turvallisuusstandardeja ja yksinkertaistaa rajatarkastuksia. Oikeudellisten ja turvallisuuteen liittyvien syiden vuoksi poikkeuksia velvollisuudesta antaa sormenjäljet, jotka tallennetaan jäsenvaltioiden myöntämiin passeihin ja muihin matkustusasiakirjoihin, ei pitäisi määritellä kansallisessa lainsäädännössä.(5) Lisäksi olisi sovellettava täydentävänä turvatoimena periaatetta ”yksi henkilö – yksi passi”, joka tarjoaa lisäsuojaa lapsille. Tätä periaatetta suosittelee myös Kansainvälinen siviili-ilmailujärjestö ICAO sen varmistamiseksi, että passia ja sen sisältämiä biometrisiä tunnisteita ei yhdistetä muihin henkilöihin kuin passinhaltijaan. On turvallisempaa, että jokaisella henkilöllä on oma passi.(6) EY:n perustamissopimuksen 5 artiklan kolmannen kohdan mukaisesti tässä asetuksessa ei ylitetä sitä, mikä on mainittujen tavoitteiden saavuttamiseksi tarpeen.(7) Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän asetuksen antamiseen, asetus ei sido Tanskaa eikä asetusta sovelleta siihen. Koska kuitenkin tämän asetuksen tarkoituksena on kehittää Schengenin säännöstöä EY:n perustamissopimuksen kolmannen osan IV osaston määräysten nojalla, Tanska päättää edellä mainitun pöytäkirjan 5 artiklan mukaisesti kuuden kuukauden kuluessa siitä, kun neuvosto on antanut tämän asetuksen, saattaako se sen osaksi kansallista lainsäädäntöään.(8) Tämä asetus kehittää sellaisia Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY [5] mukaisesti; näin ollen Yhdistynyt kuningaskunta ei osallistu tämän asetuksen antamiseen eikä asetus sido Yhdistynyttä kuningaskuntaa eikä sitä sovelleta siihen.(9) Tällä asetuksella kehitetään Schengenin säännöstön niitä määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY [6] mukaisesti. Irlanti ei sen vuoksi osallistu tämän asetuksen antamiseen, asetus ei sido Irlantia eikä asetusta sovelleta siihen.(10) Islannin ja Norjan osalta tällä asetuksella kehitetään Schengenin säännöstön määräyksiä tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen [7] yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY[8] 1 artiklan A kohdassa tarkoitetulla alalla.(11) Sveitsin osalta tällä asetuksella kehitetään Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tarkoitettuja Schengenin säännöstön määräyksiä, jotka kuuluvat päätöksen 1999/437/EY 1 artiklan A kohdassa, kun se luetaan yhdessä neuvoston päätösten 2004/849/EY[9] ja 2004/860/EY[10] 4 artiklan 1 kohdan kanssa, tarkoitettuun alaan.(12) Tämän vuoksi asetus (EY) N:o 2252/2004 olisi muutettava,OVAT ANTANEET TÄMÄN ASETUKSEN:1 artiklaMuutetaan asetuksen (EY) N:o 2252/2004 1 artikla seuraavasti:(1) Korvataan 1 kohta seuraavasti:”1. Jäsenvaltioiden myöntämien passien ja matkustusasiakirjojen on oltava liitteessä säädettyjen turvallisuutta koskevien vähimmäisvaatimusten mukaiset.Ne on myönnettävä henkilökohtaisina asiakirjoina.”;(2) Lisätään 2 kohdan jälkeen 2 a kohta seuraavasti:”2 a. Seuraaviin henkilöihin ei sovelleta sormenjälkien antamista koskevaa vaatimusta:a) alle kuusivuotiaat lapset;b) henkilöt, jotka eivät fyysisten rajoitteiden vuoksi pysty antamaan sormenjälkiä.”2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa Euroopan yhteisön perustamissopimuksen mukaisesti.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja [1] EUVL L 385, 29.12.2004, s. 1.[2] EUVL C […], […], s. […].[3] EUVL C […], […], s. […].[4] EUVL L 385, 29.12.2004, s. 1.[5] EYVL L 131, 1.6.2000, s. 43.[6] EYVL L 64, 7.3.2002, s. 20.[7] EYVL L 176, 10.7.1999, s. 36.[8] EYVL L 176, 10.7.1999, s. 31.[9] EUVL L 368, 15.12.2004, s. 26.[10] EUVL L 370, 17.12.2004, s. 78.